《郡斋作》
明代·皇甫汸

雅志怀山栖，复得理山郡。苍岫入南楹，白云带西径。

虽事簿领劳，时与烟霞并。心旷眺已遐，迹沈寻亦近。

下车芳载徂，牵牒明两迅。仁静乐有馀，拙迟澹无竞。

命藻酬清晖，濡毫愧灵运。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。